สวัสดีค่ะ พอดีมีเรื่องปรึกษา ประจำเดือนไม่มา 4 เดือน พ.ค. - ส.ค.64 ตรวจเเล้วไม่ได้มีการตั้งครรภ์ ตรวจทุกเดือน เเต่ในเเต่ละเดือนมีตกขาว โดยปกติก่อนหน้านี้มาปกติ เเต่ถ้าบางเดือนเครียดเเละโหมงานหนักไม่ได้หลับไม่ได้นอนจนประจำเดือนขาด หลังจากนั้นก็กลับมาสู่ภาวะปกติ บางครั้งมาทุกเดือน บางครั้ง 2 เดือนมาครั้ง จนถึงตอนนี้ พบว่า 4 เดือนที่ผ่านมาประจำเดือนไม่มาเเต่ตรวจทุกเดือนก็ไม่ได้ตั้งครรภ์ มีตกขาว เเต่ในช่วง 4 เดือนนี้เครียดเเละโหมงานหนักมากเกือบเดือนเลย เลยรู้สึกกังวล ควรทำอย่างไรตอนนี้เปลี่ยนที่ทำงานใหม่หลับนอนเริ่มเป็นเวลามากกว่าเดิม พยายามทำให้ตัวเองรีเเล็ค เป็นคนไม่ชอบกินของหวาน ไม่ชอบกินน้ำตาล ตอนนี้เริ่มหันมาดื่มน้ำเยอะๆวันละ 2000 ml ขึ้นไปและพยายามนอนมากกว่า 5 ชม. ถ้าประจำเดือนกลับมาแกติแล้วควรกินยาคุมไหม? ถ้าควรควรกินแบบไหน เคยปรึกษาแม่ แม่บอกตอนสาวๆแม่ก็เคยเป็น เเต่ส่วนตัวเราอยากให้ประจำเดือนมาปกติ ขอบค่ะ
สวัสดีค่ะ ประจำเดือนปกตินั้นควรจะมาทุกเดือน ห่าง 22-35 วันจากรอบก่อน ประจำเดือนที่ไม่มาหรือมาช้ากว่า 35 วัน ถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ ฮอร์โมนจากรังไข่ไม่สมดุล การมีพังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล เป็นต้นจากที่กล่าวมา ถ้ายืนยันการตั้งครรภ์แน่ชัดแล้วไม่ได้ตั้งครรภ์นั้น ก็ควรไปพบแพทย์เพื่อตรวจหาสาเหตุที่แน่ชัดที่ทำให้ประจำเดือนไม่มาตามรอบเดือนต่อไป การใช้ยาคุมกำเนิดอาจรักษาได้ในระยะสั้นกรณีเป็นฮอร์โมนรังไข่ไม่สมดุล แต่ควรได้รับการสาเหตุและแก้ไขตามสาเหตุไปด้วย การดื่มน้ำเยอะนั้นไม่น่ามีผลต่อรอบเดือน ในเบื้องต้นรักษาดูแลสุขภาพทั่วไปได้ตามปกติ ยังไม่ซื้อยาปรับฮอร์โมนใดๆมาใช้เอง